Deg tɣiwanin anda ttmeslayen s taqbaylit, aselmed yeshel imi inelmaden ɣur-sen yakkan d tutlayt tayemmat, lemden amawal deg tudert-nsen, ayagi ur ten-ttaf ara ɣer wid ur neɣeri ara tamaziɣt yettuɛar-asen ulmad d wefham n umawal n tutlayt ayen i yettaǧan yal aselmad ad yesemres tarrayt-is n uselmed almend n temnaḍt i deg yesselmed, iferen yiwet seg snat tarrayin i ṭṭafaren iselmaden iwakken ad siwḍen izen i unelmad. Tamezwarut d taklasikit d taqburt anda d aselmad ara d-yefken tamusni i unelmad aneggaru-a fell-as ad isel wa adyegzu, tis snat d tarrayt tamaynut i semrasen deg yiseggasen-agi ineggura, tefka-d igemmaḍ igerrzen ama deg wayen yerzan aswir, d tegzi n temsirin, d tarrayt n uselmed almend n tzemmar n unelmad, deg uselmed n tutlayt tamaziɣt nettaf yal anelmad yeḥwaǧ tarrayt iman-is, ɛlaxateryezmer ad d-naf deg tzeqqa ugar n tarrayin aladɣa deg wanda llan inelmaden ur nelmid arayakkan ugar.